
Ленар Шәех шигыре

*Камал театрына яңа бина төзергә җыеналар, аны башка урынга күчерәләр дигән хәбәр уңае белән...*

Хуш, исән бул, Камал! Камадылар

Һәм алдылар синең җаныңны.

Бу гамәле белән тагын бер кат

Мәнсезлеген татар таныды.

Җимерерләр тиздән, себерерләр,

Ә көлләрең очар күкләргә.

Киләчәктә юлыгырлар микән

Синнән калган алтын төпләргә?

Киләчәкнең фәлән галимнәре,

Бу урында Камал булган дип,

Сөйләр микән, әллә сөйләмәсме,

Үзен-үзе татар буган дип?

Үзен-үзе сөргән, таптаган дип,

Һәм бу халык юкка чыккан дип,

Шушы вирус аңа хөсетлектә

Һәм этлектә йөреп йоккан дип?

Хуш, исән бул, Камал! Сүзләр артык.

Сүзләр – бары буп-буш могҗиза.

Син бетәсең икән, әйдә, алга!

Мин килешмим, ләкин син – риза!

## Нет комментариев
Хуш, исән бул, Камал!